text: 16-årig fængslet for hjemmerøveri
  23 september 2010 kl. 13.25
  16-årig dreng fængslet i to uger torsdag for at være med til et hjemmerøveri i Haderslev for en lille uge siden.
  En jævnaldrende kammerat er også fængslet i samme sag. Derimod er den 16-åriges storebror blevet løsladt. Broren blev i første omgang varetægtsfængslet, men er ikke længere sigtet i sagen. 
  Røveriet foregik i en lejlighed på Ved Stormklokken. Lejlighedens beboer blev slået ned af to unge mænd, som stjal en bærbar computer i lejligheden.
  